stanford-oval/wikipedia huggingface dataset:
Michigan State Capitol
Kolmas eli nykyinen lainsäädäntörakennus

Varhaisella 1870-luvulla Michiganin kuvernööri Henry P. Baldwin ehdotti uuden lainsäädäntörakennuksen rakentamista. 31. maaliskuuta vuonna 1871 hyväksyttiinkin uuden rakennuksen rakentaminen. Se tuli maksamaan noin 1,2 miljoonaa sen aikaista Yhdysvaltain dollaria.
Vuonna 1872 Illinoisin Springfieldistä kotoisin ollut arkkitehti Elijah E. Myers valittiin uuden lainsäädäntörakennuksen suunnittelijaksi. Hänen ehdotuksensa Tuebor valittiin sen yksinkertaisuuden vuoksi. Myers käytti Yhdysvaltain kongressin Capitol-rakennuksen keskutornin ja siipirakennusten suunnittelua omassa luomuksessaan.
Uuden rakennuksen peruskivi muurattiin 2. lokakuuta vuonna 1873 noin 7 000 lansingilaisen ja noin 30 000 vierailijan hurratessa. Rakennus- ja viimeistelutyöt saatiin päätökseen vuoden 1878 lopussa. Uusi 139-huonetta käsittävä rakennus vihittiin samanaikaisesti kuin kuvernööri Charles Croswellin astui virkaansa 1. tammikuuta vuonna 1879.
Lainsäädäntörakennuksen vaaleahko kupoli maalattiin myöhemmin kirkkaanvalkoiseksi. Vuonna 1989 aloitettiin laajat entisöintityöt, ja ne saatiin päätökseen vuonna 1992. Entisöintitöissä muun muassa kupoli sai takaisin alkuperäisen värityksensä. 25. tammikuuta vuonna 1971 rakennus lisättiin Yhdysvaltain historiallisten kohteiden kansallisrekisteriin ja 7. lokakuuta vuonna 1992 siitä tehtiin kansallishistoriallinen maamerkki.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Virtuaalivierailu rakennukseen (Arkistoitu – Internet Archive)
Ensimmäinen State Capitol Detroitissa vuoden 1847 tienoilla.
Toinen State Capitol ennen tuhoisaa tulipaloa Lansingissa.
Nykyisen State Capitolin peruskivi asetetaan paikoilleen.
Ren-Gas

| Nordic Ren-Gas Oy |
| --- | --- |
Perustettu:  2021
Kotipaikka:  Espoo, Suomi
Kotisivu:  Ren-Gas
Infobox OKVirheellinen NIMI-arvo: 
Ren-Gas on projektikehitysyhtiö, joka suunnittelee Suomeen useita Power-to-X-laitoksia, jotka tuottaisivat sähköstä ja hiilidioksidista uusiutuvaa polttoainetta, vetyä ja kaukolämpöä. Saksalaisen Allianz-vakuutuskonsernin tytäryhtiö Allianz Capital Partners on yksi Ren-Gasin omistajista 25 miljoonan euron sijoituksella.
Ren-Gas on suunnitellut laitoksia seuraaville paikkakunnille:
| Paikkakunta | Alue | Vedyn tuotanto (t/a) | Metaanin tuotanto (t/a) | CO2-hyödyntäminen (t/a) | Kaukolämmöntuotanto (GWh/a) |
| --- | --- | --- | --- | --- | --- |
| Tampere | Tarastenjärven jätteenpolttolaitos | 18 000 | 35 000 | 110 000 | 600 |
| Lahti | Kymijärven voimalaitos | 18 000 | 35 000 | 110 000 | 600 |
| Kotka | Korkeakoski (Kotka) ja Mussalon satama | 18 000 | 35 000 | 110 000 | 200 |
| Mikkeli | Pursialan voimalaitos | 6 000 | 12 000 | 37 000 | 200 |
| Pori | Kaanaa (Pori) | 6 000 | 12 000 | 37 000 | 200 |
Mick Schumacher

| Mick Schumacher |
| --- | --- |

Henkilötiedot
Koko nimi:  Mick Schumacher
Syntynyt: 22. maaliskuuta 1999 (ikä 25) Vufflens-le-Château, Sveitsi
Kansalaisuus:   Saksa
Formula 1 -ura
Auton numero:  47
Aktiivivuodet:  2021–2022
Talli(t):  Haas (2021–2022)
Kilpailuja:  44 (43 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  12
Ensimmäinen kilpailu:  Bahrainin GP 2021
Viimeinen kilpailu:  Abu Dhabin GP 2022
Sijoitus kaudella 2022:  16. (12 p.)
 Nimikirjoitus
Aiheesta muualla
www.mickschumacher.ms
| Mick Schumacher |
| --- | --- |

Henkilötiedot
Moottoriurheilija
Formula 2 -ura
Vuodet:  2019–2020
Tallit:  Prema Racing
Kilpailuja:  48 (46 starttia)
Voittoja:  3
Maailmanmestaruuksia:  1 (2020)
Paalupaikkoja:  0
Nopeimpia kierroksia:  4
Aikaisemmat sarjat
2014 2015–2016 2017–2018:  Saksan kartingsarja ADAC Formula 4 Euroopan Formula 3
Mestaruudet
2018 2020:  Euroopan Formula 3 Formula 2
Aiheesta muualla
www.mickschumacher.ms
Mick Schumacher (s. 22. maaliskuuta 1999 Vufflens-le-Château, Sveitsi) on saksalainen rata-autoilija.
Kausina 2015–2016 hän kilpaili Saksan Formula 4 -sarjassa, kausina 2017–2018 Euroopan Formula 3 mestaruussarjassa italialaisen Prema Powerteamin tallissa ja kausina 2019–2020 Formula 2 -sarjassa myös Prema Powerteamin tallissa. Hän solmi tammikuussa 2019 Ferrarin kanssa sopimuksen liittymisestä tallin junioriakatemiaan. Kaudella 2021 hän ajaa Formula 1 -sarjassa Haas-tallin kilpakuljettajana. Syyskuussa 2021 Schumacher teki Haasin kanssa jatkosopimuksen kaudesta 2022.
Schumacherin isä on seitsenkertainen Formula 1 -sarjan maailmanmestari Michael Schumacher ja hänen setänsä on Formula 1 -sarjassa kuusi voittoa saavuttanut Ralf Schumacher.
Ura

Schumacher ajoi ensimmäisen karting-kilpailunsa kymmenvuotiaana vuonna 2009. Vuonna 2014 hän kilpaili Saksan kartingsarjassa sijoittuen toiseksi. Samana vuonna Schumacher sijoittui toiseksi myös syyskuussa 2014 käydyssä kartingin MM-kilpailussa Ranskassa Essayn radalla. Joulukuussa 2014 hän testasi itse vuokraamaansa Formula 4 -autoa Circuit de Catalunyan radalla ja helmikuussa 2015 Bild-lehti kertoi, että Schumacher on tekemässä sopimusta F4-talli Van Amsterfootin kanssa kaudesta 2015. Maaliskuussa 2015 Schumacherin sopimus varmistui ja hän kilpaili uudessa ADAC Formula 4 -sarjassa. Hän saavutti kauden aikana yhden voiton ja kaksi palkintokorokesijaa ollen sarjan loppupisteissä kymmenes. Vuonna 2016 Schumacher ajoi Saksan ja Italian F4-sarjassa Prema Powerteam -tallissa ja sijoittui kummassakin toiseksi.
Kaudella 2018 hän ajoi Euroopan F3 -sarjaa Prema Powerteamissa ja voitti sarjan voitettuaan kahdeksan kisaa. Hän sai kasaan F1:ssä ajamiseen tarvittavat 40 superlisenssipistettä, joten hän olisi voinut kaudella 2019 ajaa jo kuninkuusluokassa.
Schumacher teki tammikuussa 2019 managerisopimuksen Nicolas Todtin kanssa. Todt on Kansainvälisen autoliiton FIA:n puheenjohtaja Jean Todtin poika.
Formula 1 -ura

Schumacherin oli tarkoitus tehdä F1-debyyttinsä ajamalla Alfa Romeon tallissa Eifelin GP:ssä Nürburgringin radalla perjantain ensimmäisissä vapaissa harjoituksissa lokakuussa 2020. Harjoitukset kuitenkin peruttiin sumuisen sään takia.
Joulukuussa 2020 Haas ilmoitti, että Schumacher ajaa tallin toisena F1-kuljettajana kaudella 2021. Schumacher ei saavuttanut ensimmäisellä F1-kaudellaan pisteitä parhaana tuloksenaan Unkarin GP:n 12 sija.
Schumacher jatkoi tallissa kaudella 2022 saavuttaen uransa ensimmäiset MM-pisteet Britannian GP:ssä ajamalla kahdeksanneksi. Seuraavassa Itävallan GP:ssä Schumacher ajoi kuudenneksi, mikä oli hänen uransa paras kilpailusijoitus. Schumacher saavutti kauden aikana 12 pistettä sijoittuen sarjan 16:nneksi. Marraskuussa 2022 Haas-talli ilmoitti ettei se uusi sopimustaan Schumacherin kanssa kaudelle 2023. Joulukuussa 2022 Mercedes julkisti, että Schumacherista tulee heidän varakuljettajansa kaudelle 2023.
Formula 1 -ura > Tulokset kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2020 | Alfa Romeo Racing | AUS   | AUT   | STY   | HUN   | GBR   | ANI   | ESP   | BEL   | ITA   | TUS   | RUS   | EIF TD‡ | POR   | EMI   | TUR   | BHR   | SKR   |  |  |  |  |  | – | – |
| 2020 | Haas |  |  |  |  |  |  |  |  |  |  |  |  |  |  |  |  |  | ABU TD |  |  |  |  | – | – |
| 2021 | Haas | BHR 16 | EMI 16 | POR 17 | ESP 18 | MON 18 | AZE 13 | FRA 19 | STY 16 | AUT 18 | GBR 18 | HUN 12 | BEL 16 | NED 18 | ITA 15 | RUS Kesk. | TUR 19 | USA 16 | MXC Kesk. | SÃP 18 | QAT 16 | SAU Kesk. | ABU 14 | 0 | 19. |
| 2022 | Haas | BHR 11 | SAU WD | AUS 13 | EMI 17 | MIA 15 | ESP 14 | MON Kesk. | AZE 14 | CAN Kesk. | GBR 8 | AUT 6 | FRA 15 | HUN 14 | BEL 17 | NED 13 | ITA 12 | SIN 13 | JPN 17 | USA 15 | MXC 16 | SÃP 13 | ABU 16 | 12 | 16. |
‡ – Eifelin GP:ssä 2020 Schumacherin oli tarkoitus ajaa ensimmäisissä vapaissa harjoituksissa, mutta ne peruttiin sumuisen sään takia.
Formula 1 -ura > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset | Pistesijat | Keskeytykset |
| --- | --- | --- | --- | --- | --- | --- | --- | --- | --- | --- |
| 2021 | Haas-Ferrari | 19. | 22 | 0 | 0 | 0 | 0 | 0 | 0 | 3 |
| 2022 | Haas-Ferrari | 16. | 22 (21 starttia) | 12 | 0 | 0 | 0 | 0 | 2 | 2 |
| Yhteensä (2 kautta) | Yhteensä (2 kautta) | Yhteensä (2 kautta) | 44 (43 starttia) | 12 | 0 | 0 | 0 | 0 | 2 | 5 |
Formula 1 -ura > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Bahrainin GP 2021 |
| 2 | Ensimmäiset MM-pisteet | 32 | Britannian GP 2022 |
Formula 2 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019 | Prema Racing | BHRFEA 8 | BHRSPR 6 | AZEFEA Kesk. | AZESPR 5 | ESPFEA 15 | ESPSPR 12 | MONFEA 13 | MONSPR 11 | FRAFEA Kesk. | FRASPR Kesk. | AUTFEA 18 | AUTSPR 4 | GBRFEA 11 | GBRSPR 6 | HUNFEA 8 | HUNSPR 1 | BELFEA C | BELSPR C | ITAFEA NC | ITASPR 6 | RUSFEA Kesk. | RUSSPR Kesk. | ABUFEA 9 | ABUSPR 11 | 53 | 12. |
| 2020 | Prema Racing | AUTFEA 11 | AUTSPR 7 | STYFEA 4 | STYSPR Kesk. | HUNFEA 3 | HUNSPR 3 | GBRFEA 9 | GBRSPR 14 | GBRFEA 7 | GBRSPR 2 | ESPFEA 6 | ESPSPR 3 | BELFEA 3 | BELSPR 2 | ITAFEA 1 | ITASPR 3 | TUSFEA 5 | TUSSPR 4 | RUSFEA 1 | RUSSPR 3 | BHRFEA 4 | BHRSPR 7 | SKRFEA 6 | SKRSPR 18 | 215 | 1. |
Yksityiselämä

Mick Schumacher oli isänsä Michael Schumacherin kanssa laskettelemassa Méribelin laskettelukeskuksessa joulukuussa 2013, kun hänen isänsä kaatui merkityn rinteen ulkopuolella ja löi päänsä kiveen. Mick Schumacher käytti ennen isänsä lasketteluonnettomuutta salanimeä Mick Betsch, joka tulee hänen äitinsä Corinna Schumacherin tyttönimestä.
Ren Xuecheng

| Mitalit> Maa:   Kiina.Naispaini.MM-kilpailut  | Mitalit> Maa:   Kiina.Naispaini.MM-kilpailut  | Mitalit> Maa:   Kiina.Naispaini.MM-kilpailut  | Maa:   Kiina> Naispaini. |
| --- | --- | --- | --- |
|  Kultaa | Budapest 2005 | 51 kg |  |
|  Hopeaa | Guangzhou 2006 | 48 kg |  |
|  Hopeaa | Baku 2007 | 51 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Wuhan 2005 | 48 kg´ |  |
|  Hopeaa | Jeju 2008 | 48 kg |  |
Ren Xuecheng (s. 21. toukokuuta 1985 Hebei) on kiinalainen naispainija ja maailmanmestari.
Ensimmäisissä kansainvälisissä kilpailuissaan, maailmancupissa Tokiossa vuonna 2003 Ren sijoittui sarjassaan 51-kiloisissa kolmanneksi. Vuonna 2005 hän voitti 48-kiloisten Aasian-mestaruuden ja voitti kultamitalin myös samana vuonna  Budapestin MM-kisoissa voitettuaan loppuottelussa ukrainalaisen Ateenan olympiavoittajan, Iryna Merleni-Melnykin. Vuonna 2006 Ren voitti 51-kiloisten sarjan maailmancupissa, mutta jäi kotimaassaan Guangzhoun kaupungissa painituissa MM-kisoissa hopealle 48 kilogramman painoluokassa hävittyään finaalissa japanilaiselle Chiharu Ichōlle.
Vuonna 2007 Ren sijoittui maailmancupissa 48-kiloisten sarjassa neljänneksi. Bakun MM-kisoissa hän paini 51-kiloisissa, mutta jäi jälleen hopealle kultamitalin mentyä Japaniin Hitomi Sakamotolle. Vuoden 2008 Aasian-mestaruuskisoista Ren saavutti niin ikään hopeaa.
Raision-Naantalin vesilaitos

Raision-Naantalin vesilaitos ja padottua Raisionjokea.
Kuvan Hintsan pato on yksi Raision-Naantalin vesilaitoksen neljästä hallinoimasta ja ylläpitämästä padosta.
Vesilaitoksen omistama Raision vesitorni nähtynä Venkavuorelta Naantalista. Takana näkyy Pansion lentomajakka.
Raision-Naantalin vesilaitos (virallisesti Kuntayhtymä Raision-Naantalin vesilaitos) on Raision ja Naantalin kaupunkien yhteisesti omistama talousveden valmistukseen rakennettu pintavesilaitos. Raisio ja Naantali tekivät vuonna 1954 liiton vesilaitoksen rakentamiseksi. Syynä oli muun muassa tarkoitus saada Neste Oy:n öljynjalostamo Naantaliin.
Vesilaitoksen toimintaan kuuluu hankkia raakavettä, puhdistaa se ja toimittaa se talousvetenä. Kuntayhtymä on rakentanut raakaveden riittävyyden varmistamiseksi Raisionjokeen ja sen ulkopuolelle patoja, joiden taakse raakavettä voidaan varastoida. Raision-Naantalin vesilaitos on kolmanneksi suurin Lounais-Suomen seitsemästä pintavesilaitoksesta. Raision-Naantalin vesilaitos lakkautetaan, kun Naantali ja Raisio ottavat käyttöönsä Turun Seudun Vesi Oy:n tekopohjaveden todennäköisesti vuonna 2011.
Raision kaupunki ja Naantalin kaupunki ostavat vetensä Raision-Naantalin vesilaitokselta. Velkuan alue Naantalissa ei kuulu Raisio-Naantalin vesilaitoksen alueeseen. Lisäksi vedentoimitussopimukset ovat Neste Oyj:n, Raisio Oyj:n ja Masku-Nousiainen vesilaitos ky:n kanssa.
Vesilaitos hankkii raakavetensä Raisionjokeen padotuista jokialtaista, sekä lisäksi Haunisten tekoaltaasta. Jokialtaiden hyötytilavuus on arviolta 1,2 miljoonaa m³ ja Haunisten altaan 0,9 miljoonaa m³. Teoreettisesti tarkasteltuna vesilaitoksen raakavesilähteiden kapasiteetti on noin 5–6 kuukautta. Vesilaitos toimittaa päivässä noin 13 000 m³ talousvettä. Raision-Naantalin vesilaitos rakensi vuonna 1973 raakavesivarastokseen Haunisten altaan. Allas on noin 38 hehtaarin kokoinen ja sen tilavuus on 1,4 miljoonaa m³.
Kuivimpina ajanjaksoina on Raision-Naantalin vesilaitokselta loppunut vesi, kuten kävi vuonna 1999, jolloin lisävettä saatiin Turun vesilaitokselta 0,4 miljoonaa m³. Vuonna 2003 Raision-Naantalin vesilaitoksen tuotanto piti lakkauttaa kokonaan raakavesipulan vuoksi ja kaikki vesi johdettiin kahden kuukauden ajan Turusta. Tuolloin Turusta otettiin vettä 150 vuorokauden aikana 1,2 miljoonaa m³. Vuoden 1999 jälkeen rakennettiin yhdysvesijohto Raision-Naantalin vesilaitoksen ja Turun välille. Näin Turusta pystyttiin toimittamana raakavettä Raision-Naantalin vesilaitokselle. Turun Halisten pintavesilaitoksen kapasiteetti riittää tuottamaan veden myös Raision-Naantalin vesilaitokselle. Vesiongelmien takia vuonna 1999 aloitettiin seudullinen tekopohjavesihanke.
Raision-Naantalin vesilaitos omistaa ja huolehtii Hintsan padosta ja altaasta, Myllypadosta ja altaasta, Hintsan – Lähteenmäen padosta ja altaasta, Merttelän padosta ja altaasta, Härjänruopan pohjavedenottamosta, Koivukummun pohjavedenottamosta, Torkkelin pohjavedenottamosta, Haunisten altaasta, vesilaitosrakennuksesta, laitosalueesta ja muista kiinteistöistä sekä Raision vesitornista ja vesiverkostosta.
Lakkauttaminen

Raision-Naantalin vesilaitos lakkautetaan, kun Naantali ja Raisio ottavat käyttöönsä Turun Seudun Vesi Oy:n tekopohjaveden todennäköisesti vuonna 2011.
Raision-Naantalin vesilaitoksen kuntayhtymä pidetään merkittävästi kevennetyllä hallinto-organisaatiolla olemassa siihen asti, kunnes mahdollinen Turun seudun vesihuoltoyhtiö perustetaan ja verkostot voidaan luovuttaa sille. Kuntayhtymän vedentuotannon lakkautettaessa, sen tehtäväksi jää huolehtia runkovesijohtoverkostosta ja vesitornista. Verkoston ylläpidosta tehdään sopimus Turun seudun Vesi Oy:n kanssa.
Aiheesta muualla

Koski, Joni: Vesilaitos pyörii nyt jatkoajalla rannikkoseutu.fi.  11.1.2012. Alma Media Kustannus Oy. Viitattu 5.11.2012.[vanhentunut linkki]
Vedenteko Raisiossa loppuu yle.fi.  13.2.2012. Yleisradio Oy. Viitattu 5.11.2012.
Rajala, Ossi: Myytävänä vanha vesilaitos  8.12.2009. Rannikkoseutu. Arkistoitu 4.3.2016. Viitattu 2.7.2010.
Rajala, Ossi: Padot aiheuttavat päänvaivaa  30.4.2010. Rannikkoseutu. Viitattu 2.7.2010.[vanhentunut linkki]
Arvaja, Matti: Raision-Naantalin vesilaitos jää varalle ts.fi.  18.5.2004. TS-Yhtymä Oy. Viitattu 5.11.2012.[vanhentunut linkki]
Ralph Metcalfe

| Mitalit | Mitalit | Mitalit |  |
| --- | --- | --- | --- |
|  Ralph Metcalfe |  Ralph Metcalfe |  Ralph Metcalfe |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Berliini 1936 | 4 × 100 m viesti |  |
|  Hopeaa | Los Angeles 1932 | 100 m |  |
|  Hopeaa | Berliini 1936 | 100 m |  |
|  Pronssia | Los Angeles 1932 | 200 m |  |
Ralph Harold Metcalfe (29. toukokuuta 1910 Atlanta,  Georgia – 10. lokakuuta 1978 Chicago, Illinois) oli yhdysvaltalainen yleisurheilija ja demokraattisen puolueen poliitikko. Hän sai yhteensä neljä mitalia kesäolympialaisissa Los Angelesissa 1932 ja Berliinissä 1936 ja voitti kahdeksan Yhdysvaltain mestaruutta 1930-luvulla. R. L. Quercetani arvioi vuonna 1964 ilmestyneessä teoksessaan Metcalfen olleen vuosina 1933–1934 ”kiistatta maailman nopein mies” ja muodostaneen vuoden 1935 Yhdysvaltain mestaruuskisojen 100 metrin loppukilpailussa kisan voittaneen Eulace Peacockin ja pronssille sijoittuneen Jesse Owensin kanssa ”ehkä suurimman pikajuoksijakolmikon, joka on koskaan asettunut samalle lähtöviivalle”. Metcalfe edusti Yhdysvaltain edustajainhuoneessa Illinoisin ensimmäistä vaalipiiriä vuodesta 1971 kuolemaansa.
Aiheesta muualla

Biographical Directory of the United States Congress (englanniksi)
USA Track & Field (englanniksi)
Ralph Northam

| Ralph Northam |
| --- | --- |

Virginian 73. kuvernööri
 13. tammikuuta 2018 – 15. tammikuuta 2022  
Varakuvernööri:  Justin Fairfax
Edeltäjä:  Terry McAuliffe
Seuraaja:  Glenn Youngkin
Virginian 40. varakuvernööri
 11. tammikuuta 2014 – 13. tammikuuta 2018  
Edeltäjä:  Bill Bolling
Seuraaja:  Justin Fairfax
Henkilötiedot
Syntynyt: 13. syyskuuta 1959 (ikä 65) Nassawadox, Virginia, Yhdysvallat
Puoliso:  Pamela Northam (vih. 1987)
Lapset:  2
Tiedot
Puolue:  demokraatit
 Nimikirjoitus
Sotilaspalvelus
Palvelusmaa(t):   Yhdysvallat
Puolustushaara:  maavoimat
Palvelusvuodet:  1984–1992
Sotilasarvo:   majuri
Aiheesta muualla
ralphnortham.com
Ralph Shearer Northam (s. 13. syyskuuta 1959 Nassawadox, Virginia, Yhdysvallat) on yhdysvaltalainen lääkäri ja demokraattisen puolueen poliitikko. Hän toimi Virginian 73. kuvernöörinä vuosina 2018–2022. Tätä ennen Northam oli toiminut osavaltion varakuvernöörinä vuosina 2014–2018.
Kuvernöörikautensa aikana Northam joutui poliittisen skandaalin keskelle, kun helmikuun alussa 2019 paljastui, että hänen opiskelijamatrikkelissaan vuodelta 1984 on kuva, jossa hän esiintyy mustaksi meikattuna vierellään Ku Klux Klan -asuinen henkilö.
Aiheesta muualla

Kuvia tai muita tiedostoja aiheesta Ralph Northam Wikimedia Commonsissa
Pöykky

| Pöykky |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°27′55″N, 25°43′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskuoja:  oja Pieni-pitkään 
Järvinumero:  14.333.1.011
Mittaustietoja
Pinnankorkeus:  161,7 m  
Pituus:  730 m  
Leveys:  270 m  
Rantaviiva:  1,631 km  
Pinta-ala:  11,106 ha  
Saaria:  ei saaria 
 fiPöykky 
Pöykky  on Keski-Suomessa Laukaassa Vehniän lähellä sijaitseva järvi.
Maantietoa

Järven pinta-ala on 11,1 hehtaaria, se on 750 metriä pitkä ja 250 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Peurungan valuma-alueeseen (14.333) se kuuluu. Järven vedenpinnan korkeus on 161,7 metriä mpy.
Ralph Nelson

| Ralph Nelson |
| --- | --- |

Henkilötiedot
Syntynyt: 12. elokuuta 1916 Long Island, New York, Yhdysvallat
Kuollut: 21. joulukuuta 1987 (71 vuotta) Santa Monica, Kalifornia
Kansalaisuus:  Yhdysvallat
Ammatti:  elokuvaohjaaja, tuottaja ja näyttelijä
Puoliso:  Celeste Holm
Lapset:  Ted Nelson, Daniel Dunning
Ohjaaja
Tunnetuimmat ohjaukset:   Viimeinen erä  Kedon kukkaset  Charly  Verinen sotilas 
Aiheesta muualla
IMDb 
Elonet
Ralph Nelson (12. elokuuta 1916 Long Island, New York – 21. joulukuuta 1987 Santa Monica, Kalifornia) oli yhdysvaltalainen elokuvaohjaaja, tuottaja ja näyttelijä.  Hänen ohjaustöidensä joukossa ovat muun muassa Viimeinen erä (1962), Kedon kukkaset (1963), Charly (1968) ja Verinen sotilas (1970).
Nelson oli 1930-luvun lopulla naimisissa näyttelijä Celeste Holmin kanssa. Pari sai liiton aikana kaksi lasta; Ted Nelson ja Daniel Dunning.
Nelson sai vuonna 1957 Emmy-palkinnon. Hän oli vuonna 1961 ehdolla toisen Emmyn ja vuonna 1964 Oscarin saajaksi. Vuonna 1963 hän sijoittui toiseksi Berliinin elokuvajuhlien perhe-elokuvien sarjassa. Hän kuoli syöpään Kalifornian Santa Monicassa 71-vuotiaana.
Aiheesta muualla

Ralph Nelson Internet Movie Databasessa. (englanniksi)
Rahkola (Ikaalinen)

| Rahkola |
| --- | --- |
Kaupunki:  Ikaalinen
Kaupunginosa nro:  3
Postinumero(t):  39500
Lähialueet:  Kurinranta, Vanhakauppala
Rahkola on Ikaalisten 3. kaupunginosa. Se rajoittuu pohjoisessa Vanhaan Tampereentiehen, idässä Silkintiehen, etelässä Pirkantiehen ja lännessä Vanhakauppalaan. Kaupunginosassa sijaitsee Ikaalisten kirkko, Rahkolan kartano, Ikaalisten kotiseutumuseo ja IDEA-kampus, jossa toimii Ikaalisten lukio, Ikaalisten kauppaoppilaitos sekä Ikaalisten käsi- ja taideteollisuusoppilaitos.
Kuvia

Ikaalisten kirkko
Rahkolan kartano
Rahkolan kartano
Ikaalisten kotiseutumuseo
Ikaalisten vanha paloasema
IDEA-kampuksen uudisrakennus
IDEA-kampus
Ikaalisten käsi- ja taideteollisuusoppilaitos
Piiskurintolppa-muistomerkki
Qasr Kharana

| Qasr Kharana |
| --- | --- |
 Qasr Kharanan eteläsivu sisäänkäynteineen.
Sijainti
 Qasr Kharana
Koordinaatit:  31°43′44″N, 36°27′46″E
Valtio:   Jordania
Historia
Tyyppi:  linnoitettu rakennus
Ajanjakso:  mahdollisesti 614–628
Valtakunta:  Sasanidien Persia
Aiheesta muualla
  Qasr Kharana Commonsissa 
Infobox OKNimi-testi OK: 
Qasr Kharana on linnoitettu rakennus aavikolla Jordaniassa pääkaupunki Ammanin kaakkoispuolella. Rakennelma on mahdollisesti peräisin sasanidien kaudelta vuosilta 614–628.
Rakennus

Qasr Kharana sijaitsee Jordanian aavikolla noin 60 kilometriä maan pääkaupunki Ammanista kaakkoon. Vierestä kulkee wadi. Ympäröivä alue on kivikkoista ja hedelmätöntä.Lähellä ei ole veden lähteitä.
Itse rakennus on neliömäinen. Yhden sivun pituus on noin 35 metriä eli rakennuksen pinta-ala on noin 1 225 m². Ulkoseinän kulmissa on pyöreät tornit. Pohjoisen, itäisen ja läntisen seinän keskellä on myös pyöreähköt tornit. Rakennus on kaksikerroksinen Katettu sisäänkäynti sijaitsee rakennuksen eteläseinällä. Sisäänkäynti johtaa rakennuksen sisäpihalle. Sisäpihalta kulkee kaksi ramppia rakennuksen yläkerrokseen. Huoneet on koristeltu yksinkertaisin kaiverretuin kasviaihein.
Historia

Qasr Kharanasta lounaaseen sijaitsee neoliittinen löytöpaikka, josta on löydetty piikiviesineitä. Itse rakennuksen sisäänkäynnillä on kaksi kiveä, joilla on kreikkalaista kirjoitusta. Kivet ovat mahdollisesti peräisin lähistöllä joskus sijainneesta myöhäisroomalaisesta tai bysanttilaisesta rakennuksesta.
Suurin osa tutkijoista uskoo Qasr Kharanan olevan peräisin vuosilta 614–628, jolloin tuolloin Persiaa hallinneet sasanidit miehittivät aluetta. Rakennuksen arkkitehtuurissa on yhtäläisyyksiä sasanidien ja Mesopotamian arkkitehtuuriin. Aluetta halltisivat myöhemmin umaijadit, jotka rakennuttivat hieman samaan tapaan rakennuksia aavikoille. Umaijadit rakennuttivat kuitenkin pikemminkin palatseja, kuin Qasr Kharanan tapaisia puolustuksellisia rakennuksia. Umaijadien aavikkopalatseja linnoitettiin vain harvoin.
Muslimien tiedetään kuitenkin käyttäneen myöhemmin linnoitusta. Yhdestä rakennuksen ylemmän kerroksen huoneista löytyi vuosina 1905–1906 arabiankielinen teksti, jonka kirjoittajaksi mainitaan "Abd Allah ibn Umar" 24. marraskuuta 710. Mahdollisesti hän oli mukana Walid I:n Mekasta palaavaa retkuetta.
Sisätiloja.
Sisäpihaa.